CELEX: 32020D0216
Language: hr
Date: 2020-02-17 00:00:00
Title: Provedbena Odluka Vijeća (EU) 2020/216 od 17. veljače 2020. o imenovanju potpredsjednika i dvaju dodatnih punopravnih članova Jedinstvenog sanacijskog odbora

18.2.2020   
               
               
                  HR
               
               
                  Službeni list Europske unije
               
               
                  L 45/8
               
            
         PROVEDBENA ODLUKA VIJEĆA (EU) 2020/216
         od 17. veljače 2020.
         o imenovanju potpredsjednika i dvaju dodatnih punopravnih članova Jedinstvenog sanacijskog odbora
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (1), a posebno njezin članak 56. stavak 4. i stavak 6.,
         uzimajući u obzir prijedlog Europske komisije,
         budući da:
         
                     (1)
                  
                  
                     Komisija je 13. studenoga 2019., nakon što je saslušala Jedinstveni sanacijski odbor („Odbor”) na njegovoj plenarnoj sjednici, donijela popise kandidata iz užeg izbora za imenovanje na mjesta potpredsjednika i dvaju dodatnih punopravnih članova Odbora te je dostavila te popise kandidata iz užeg izbora Europskom parlamentu.
                  
               
                     (2)
                  
                  
                     Vijeće je 14. studenoga 2019. obaviješteno o tim popisima kandidata iz užeg izbora.
                  
               
                     (3)
                  
                  
                     Na temelju članka 56. stavka 5. Uredbe (EU) br. 806/2014 mandati potpredsjednika i dodatnih punopravnih članova Odbora traju pet godina.
                  
               
                     (4)
                  
                  
                     Komisija je 14. siječnja 2020. donijela prijedlog za imenovanje g. Jana Reindera DE CARPENTIERA kao potpredsjednika Odbora te g. Jesúsa SAURINE i g. Pedra MACHADA kao dodatnih punopravnih članova Odbora i podnijela taj prijedlog na odobrenje Europskom parlamentu.
                  
               
                     (5)
                  
                  
                     Europski parlament odobrio je taj prijedlog 30. siječnja 2020.
                  
               
                     (6)
                  
                  
                     Predloženi kandidati ispunjavaju sve zahtjeve utvrđene u članku 56. stavku 4. Uredbe (EU) br. 806/2014,
                  
               DONIJELO JE OVU ODLUKU:
         
            Članak 1
            Sljedeće osobe imenuju se punopravnim članovima Odbora na mandat od pet godina od 1. ožujka 2020.:
            
                        —
                     
                     
                        g. Jan Reinder DE CARPENTIER, kao potpredsjednik,
                     
                  
                        —
                     
                     
                        g. Jesús SAURINA, kao direktor za planiranje sanacija i odluke o sanacijama,
                     
                  
                        —
                     
                     
                        g. Pedro MACHADO, kao direktor za planiranje sanacija i odluke o sanacijama.
                     
                  
         
            Članak 2
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 17. veljače 2020.
            
               
                  Za Vijeće
               
               
                  Predsjednik
               
                J. BORRELL FONTELLES
            
         
         
            (1)  SL L 225, 30.7.2014., str. 1.